IJK 2011

La 67-a Internacia Junulara Kongreso (IJK) de TEJO okazis ekde la 14-a ĝis la 21-a de julio 2011 en Kievo, la ĉefurbo de Ukrainio. Partoprenis ĝin 311 esperantistoj el 34 landoj.Landoj – IJK-2011 (stato je 2011-08-12) La aranĝo estis la unua IJK sur la tereno de Ukrainio, kaj ĝia temo estis ”Daŭropova evoluo – nova koncepto por homaro”.

La aranĝon organizis TEJO, UkrEA kaj ULEJ. Du tagojn post ĝi komenciĝis en dana Kopenhago la 96-a Universala Kongreso.

 Ĝeneralaj informoj 
eta|400px|Partoprenintoj de la 67-a IJK (arte aranĝita foto).
 Kongresejo 
Anonco pri la okazigo de IJK en Ukrainio aperis je la 11-a de marto 2010. Origine estis kiel kongresejo planita sportejo de la Kieva Politeknika Universitato, kiu situas apud la Kieva rezervujo en la vilaĝo Hlibivka, 30 kilometrojn norde de Kievo. Poste oni decidis movi la kongresejon en la urbon Kievo mem, al la turista bazejo Juna turisto en strato Zabolotnoho 144. (unua anonco)IJK 2011 en Ukrainio – Libera Folio (origine planita kongresejo) (fina kongresejo)

Loĝi eblis en kvarlita kaj kvinlitaj ĉambroj kun litaĵoj aŭ sen, unu el la amasloĝejoj, en tendo (troviĝantaj inter la kongresejo kaj la apuda konstruaĵo de lernejo) aŭ memzorge ekster la IJK-ejoj. Manĝi eblis en la proksima restoracio Budjmo,budmo.kiev.ua (restoracia retejo, arkivita kopio) kunviande aŭ vegetarane (aŭ memzorgi).

 Organiza teamo 
En la Loka Kongresa Komitato membris jenaj homoj:
 Mikaelo Lineckij – programo, financoj
 Vadim Kasjan – administrado
 Łukasz Żebrowski kaj Eŭgenija Slovaĉevskaja – kunordigado
 Svitlana Kozarenko – informado
 Andreo Jankovskij – kontaktoj kun TEJO
 Roma Kozarenko – ekskursoj, sporta programo
 Oksana Palyvoda kaj Alexandre Raymond – vespera programo
 Oksana Mirhorodska – ukraina tago

Du semajnojn antaŭ la kongreso, la ĉeforganizanto Mikaelo Lineckij estis trafita per koratako kaj enhospitaligita, pro kio li ne povis partopreni la kongreson. La ĉeforganizadon lastmomente transprenis jena teamo:
 Eŭgenija Slovaĉevskaja – kunordigado kaj financoj
 Svitlana Kozarenko – taga programo
 Andreo Jankovskij – administrado kaj akceptejo
 Roma Kozarenko – ekskursoj, sporta programo
 Oksana Palyvoda kaj Alexandre Raymond – vespera programo
 Oksana Mirhorodska – koncertoj, ukraina tago

La lokan teamon ĉiaspece asistis Sergeo Tyrin, estrarano de TEJO.

 Patronoj 
La aranĝon aŭspiciis:
 Lidia Gorbunova – vicministro de justico
 Timofij Koĥan – vicministro de Kulturo de Ukrainio

 Programo 
En la parko Feofania, proksime al la kongresejo, okazis parto de la konkursoj dum la sporta tago.|eta|dekstra|upright=1.4
 Movada programo 
 TEJO-komitatkunsido 
La 16-an de julio 2011 estis elektita nova estraro de TEJO en jena konsisto:
 Łukasz Żebrowski  – Prezidanto
 Paulína Kožuchová  – Ĝenerala Sekretario
 Alisa Nikitina  – Kasistino
 Sergeo Tyrin  – Informado
 Nico Huurman  – Aktivula trejnado
 Petra Smidéliusz  – Landa agado
 Michael Boris Mandirola  – Eksteraj rilatoj
 Tina Tišljar  – Kongresoj

 Taga programo 
Ĉiu tago komenciĝis per diversnivelaj kursoj de Esperanto, la ukraina lingvo kaj aliaj lingvoj. Dum la tago okazis multe da prelegoj. La 17-an de julio okazis ekskursoj tra la urbo, en malgrandaj grupoj ĉiu gvidita de alia lokano, la 18-an okazis Lingva Festivalo dum kiu samtempe estis prezentataj diversaj lingvoj kaj lingvaj regionoj, kaj la 19-an estis sporta tago – inter konkursoj ne mankis futbala matĉo ”Esperantio kontraŭ resto de la mondo” aŭ konkuro en naĝado; parto de la programo okazis en la parko Feofania (ukraine Феофáнія, Теофáнія).

 Vespera programo 
Dum kelkaj vesperoj okazis koncertoj:

 Vendrede, la 14-an de julio – Gunnar Fischer kaj Ĵomart kaj Nataŝa
 Dimanĉe, la 17-an – Ĵomart kaj Nataŝa kaj Paŭlo Moĵajev
 Marde, la 19-an – La Pafklik kaj JoMo

 Nokta programo 
Nokta programo, kiu sekvis la vesperan programon kaj daŭris ofte ĝis la matenaj horoj de la sekva tago, proponis elekton inter la sekvaj eroj:
 trinkejo, kie sub gvido de Martin Sawitzki, helpata de Miroslav Hruška kaj Karol Rydlo, eblis trinki ukrainajn bierojn aŭ senalkoholajn trinkaĵojn kiel kvaso, aŭ aĉeti ukrainan ĉokoladon Baton
 gufujo
 diskejo – gvidis Aleksej Svertoka

 Rezultoj 
Aperis krom multaj fotoj ankaŭ raportoj, interalie raporto de Chuck Smith kaj reago de Carolin Weemeyer en Libera Folio, kaj raporto de Daniel Mrázektejo.org, la raporto por TEJO Tutmonde.

La 14-an de julio 2011 la oficialan inaŭguron de la kongreso antaŭis renkontiĝo kun ĵurnalistoj. TEJO-n reprezentis Sergeo Tyrin, ULEJ-reprezentanto estis Svitlana Kozarenko, la projekton Ĉirkaŭmonda karavano Interkulturointerkulturo.info (arkivita kopio) prezentis Volodimir Soroka. Vespere aperis en ukraina televido STB raporto, kaj la 19-an de julio okazis viva elsendo aranĝita de Daniel Mrázek en la Ĉeĥa radio.Televida raporto en STBĈeĥa radia elsendo (la raporto pri IJK komenciĝas je tempo 7:23, kaj finiĝas je 19:32)

Dum la kongreso eblis spekti interretajn elsendojn kaj post ĝi eblas spekti registraĵojn realigatajn de Japana Esperanto-Junularo ĉe USTREAM.Ustream el Japanio (ĉi-foje el Kievo, Ukrajnio) Pepaĵojn en Twitter eblas serĉi per la haket-etikedo #IJK2011 ĉi tie.

 Komentoj

 Referencoj 

 Eksteraj ligiloj 
 Retpaĝaro de la 67-a IJK (arkivita kopio en Wayback Machine)
 Oficiala emblemo de IJK en Ukrainio (arkivita kopio)
 Ĉekongresaj muzikaĵoj: Stephan Stefo Schneider – Stulta Fraz', Gunnar Fischer kun Stephan Stefo Schneider – Liberec', JoMo – Funkolando (Sexy Esperanto) kaj Martin Wiese – Antaŭĝojo


67-a IJK
Kategorio:Esperanto-movado en Kievo
Kategorio:2011 en Ukrainio
Kategorio:Esperanto-renkontiĝoj en Ukrainio